Man venter i kø kun for at få en flabet og dumsmart service og får så at vide at man skal stå i kø et andet sted - hvor hele ubehageligheden starter forfra. Jammerligt, jammerligt!
--------------------
Hej Freja U

Jeg var i ElGiganten i Fields. Jeg var der Søndag den 10. ved 16-17-tiden og ventede i 20 minutter på en ekspedient og gav til sidst op. Jeg spurgte endda en af ekspedienterne om han havde tid til at hjælpe (da han så ledig ud), men det havde han ikke. Han svarede uden at kigge op fra sin telefon. Okay!?

Dette var i Hvidevareafdelingen, hvor der i øvrigt stod to gutter (hvoraf den ene var en ekspedient) og sludrede om noget som jeg kunne høre absolut ikke var arbejdsrelateret. De syntes, at være venner og fordrev tiden med snak. Tak for det. Jeg ventede da bare videre.

Da det gik op for mig at jeg faktisk skulle i Audio/TV-afdelingen (som det vist hedder) og at der også var kæmpelang kø, gav jeg op. 

Derefter var jeg samme sted i går (Mandag den 11.) ved 12-tiden, denne gang direkte i Audio/TV-afdelingen. Her ventede jeg 15 minutter på en ekspedient - man trækker åbenbart et nummer, hvilket i sig selv synes mærkeligt, selvom det er en måde at implementere en form for kø-retfærdighed, som jeg konkluderer slet ikke var der før. Jeg trak nummer 99, men flere af numrene før mig viste sig at have givet op, for de meldte sig ikke da de blev råbt op. Dejligt, men også tankevækkende af en kunde ligefrem giver op - som jeg selv dagen før.

Bemærk at begge disse tidspunkter synes udenfor 'myldretiden' og der var alligevel lange køer.

Anyway, jeg var i ElGiganten fordi jeg har fået et par Bose-hovedtelefoner i julegave (og havde ved første besøg forvildet mig over i Hvidevareafdelingen). Disse er rigtig gode og fungerer, men den aftagelige ledning trækkes for let ud, synes jeg, hvorfor jeg bare ville spørge om det er forventeligt.

Da jeg endelig kom 'til fadet' i går syntes sælgeren først og fremmest skuffet over, at der ikke var et salg involveret og det virkede som om han skulle have det hurtigt overstået. Fair nok, byt skidtet og lad mig komme hurtigt ud af biksen igen, tænkte jeg.

Men nej, så heldig skulle jeg ikke være.

Adspurgt om tilfældet er forventeligt svarede han lakonisk og lidt nedladende at det havde han ikke set før og gik hen imod den hylde, hvor han mente at netop den vare lå. Øh ... ok.

Det fik mig selvsagt til at sige (i øvrigt henvendt til hans ryg, for han var gået), at så ville jeg jo gerne have byttet varen til en fungerende, da han jo bekræftede, at den jeg havde fået var defekt.

Men det kunne han sandelig da ikke.

Øh, hvorfor ikke spurgte jeg så.

Jo, for nu var det jo en reklamationssag, da emballagen jo var brudt, og henviste mig til reklamations-/bytte-skranken udenfor butikken. Fedt! Tak for det. Endnu en potentiel kø og dermed spildtid.

Jeg viste ham så julegavebyttemærket på æsken og spurgte hvordan han egentlig forstillede sig, at jeg skulle kunne konstatere at varen var defekt uden at åbne den.

Det syntes han fuldstændig ligeglad med, da bytteriet alene kan ske ved ubrudt emballage, og henviste mig endnu engang til reklamations-/bytte-skranken udenfor butikken. Fin service og sikke velkommen man føler sig.

Jeg har været i ElGiganten før og det er min helt klare oplevelse at ekspedienterne i ElGiganten absolut ikke er ekspedienter, som søger at give kunderne en god og behagelig service. De er sælgere som søger at højne deres bonus ved at sælge så meget som muligt.

Sjovt nok havde min kone ingen problemer med at blive ekspederet, da hun skulle købe skidtet.

Da jeg endelig kom 'til fadet' ved reklamations-/bytte-skranken fortalte jeg igen, igen historien om Bose-hovedtelefonerne og ekspedienten greb straks tastaturet og ville oprette en reklamationssag på dem og altså sende dem til Bose, så de kunne blive repareret. What?

Så ikke alene har jeg nu testet varen for Bose/ElGiganten (og har fundet den defekt, hvilket ElGiganten bekræfter), har stået i kø alt for længe, har fundet mig i en utidig sælgers affærdigelse, men nu skal jeg så oven i købet undvære mine hovedtelefoner og formentlig endda - når jeg endelig får dem tilbage - affinde mig med at de er reparerede og ikke fabriksnye. Det er absolut ikke tilfredsstillende. Nej, det er jammerligt!

Adspurgt kunne ekspedienten ikke engang fortælle mig hvor længe 'sagen' ville tage og han virkede da i øvrigt også fuldstændigt ligeglad. Denne ekspedition skulle overstås så hurtigt som muligt. Da jeg spurgte ham om han var ligeglad med det jeg fortalte ham trak han bare overværende og nedladende på skuldrene. Fedt nok!

Dette setup betyder altså de facto at ElGiganten slet ingen risiko har; kunden (jep, mig) bærer hele risikoen forbundet med om varen er defekt eller ej. Kunden tester varen og er den defekt skal kunden affinde sig med dels at skulle igennem hele bytte-skranke-møllen (med ubehageligheder og hele pivetøjet), dels at skulle undvære varen i længere tid og dels eventuelt at have en repareret vare efterfølgende. DET er jammerligt!

Adspurgt om ElGiganten ville sende varen til mig, når den kom retur, siden han bad om min adresse, grinede han bare overbærende - á la sikke en idiot (altså mig, kunden).

Men reklamations-/bytte-skranke-ekspedienten sagde udglattende at heldigvis plejer Bose at være rimelige. What? Så nu er det op til Bose at afgøre om kunden skal affinde sig eller ej. Og havde det været en anden og mindre imødekommende fabrikant, så ville udfaldet have været ringere eller hvad? Igen; jammerligt! Og hvad betyder 'rimelige' egentlig? At de faktisk ombytter den defekte vare - altså den vare som de slet ikke skulle have solgt 'in the first place'? Juhu, kanon og mange tak!

Uanset om ElGigantens håndtering af mit relativt simple tilfælde følger lovens bestemmelse (i tekst eller bare praktisk fortolkning) eller ej er det absolut ikke tilfredsstillende, at jeg (ja, kunden) åbenbart skal bære hele risikoen. Det er jammerlig kunde-service helt igennem.

Da 'sagen' var registreret modtog jeg endda en sms om, at jeg kunne forespørge på sagens fremdrift, men at det koster mig 3 kroner plus almindelig sms-takst. What? Mener ElGiganten virkelig det? Det vil sige, at fordi ElGigantens service er elendig (og 'sagerne' åbenbart tager lang tid) skal kunden betale yderligere for at få en status på deres 'sag'. Det kan da ikke passe! Som et minimum skulle denne 'service' da være gratis. Alt andet er jo jammerligt!

Jeg forstår, at konkurrencen er hård og at man skærer ind til benet for at sænke priserne og at netop priserne er kærnen i denne branche, men jeg er ikke tilfreds med at jeg skal gøre ElGigantens arbejde for bære hele ansvaret.

Derudover mener jeg også, at lidt almen dannelse og høflighed bør kunne forventes selv hos ElGiganten. Måske kunne man endda tænke sig at ElGiganten ville øge deres omsætning, hvis kunde-servicen var højere.

Alt i alt, er jeg (som det fremgår) absolut ikke tilfreds med ElGigantens service og jeg kommer ikke til at handle der igen.

Min erfaring er at butikkernes service-niveau afsløres ved det unormale forløb (altså ved en ombytning, reklamation eller lignende) - ikke når alt går glat. Og her fejler ElGiganten eklatant! (Og scroller man ned på denne side bliver man bekræftet i dette.)

Med mindre du kan fortælle mig, at ElGiganten har bestemt alligevel at ombytte varen straks og at jeg derfor (selv, selvfølgelig for 'its all part of the service') kan hente et nyt sæt hovedtelefoner, behøver du ikke gøre.

Jeg har ikke brug for flere ubehageligheder. 'Sagen' må bare gå sin gang, for det er åbenbart eneste mulighed - denne sidste gang!